ইবনুল জাজারি
আবুল খায়ের শামসুদ্দিন মুহাম্মাদ বিন মুহাম্মাদ বিন মুহাম্মাদ বিন আলি বিন ইউসুফ জাজারি (আরবি: أبو الخير شمس الدين محمد بن محمد بن محمد بن علي بن يوسف الجزري; ২৬ নভেম্বর ১৩৫০- ২ ডিসেম্বর ১৪২৯) কুরআনের কিরাআতের ক্ষেত্রে একজন পণ্ডিত ছিলেন, যাকে ইমাম সুয়ুতী "এসব বিষয়ে চূড়ান্ত কর্তৃত্ব" হিসাবে বিবেচনা করেছিলেন। তাজবিদ ও কিরাআত বিষয়ে তাঁর রচনাগুলিকে ধ্রুপদী বলে মনে করা হয়। তার নিসবত (বৈশিষ্ট্যসূচক নাম) জাযারি, জাজিরাতু ইবনে উমর থেকে একটি উৎসকে নির্দেশ করে।